Στη σύλληψη και κράτηση δύο Τούρκων στρατιωτικών στην περιοχή του Πέπλου Έβρου, στα ελληνοτουρκικά σύνορα προχώρησαν οι ελληνικές αρχές.

Σύμφωνα με το υπουργείο Άμυνας το περιστατικό βρίσκεται υπό διερεύνηση, ενώ έγινε γνωστό πως ελληνική περίπολος ήταν αυτή που εντόπισε τους δύο Τούρκους στρατιώτες και τους έθεσε υπό κράτηση.

Την ίδια ώρα, πηγές από το Γενικό Επιτελείο Στρατού διαψεύδουν δημοσιεύματα που έκαναν λόγο για ανταλλαγή πυροβολισμών ή διαφυγή άλλων δύο Τούρκων στρατιωτικών από την περιοχή του συμβάντος.

EURONEWS Κράτηση Τούρκων στρατιωτικών στον Έβρο

Περισσότερες λεπτομέρειες για το περιστατικό θα γίνουν γνωστές το αμέσως προσεχές διάστημα, ενώ σύμφωνα με πληροφορίες αναμένονται αποφάσεις από την πολιτική ηγεσία.

naftemporiki.gr